US Open Championship 2006

US Open Championship 2006 var den 106. utgaven av US Open Championship, en av de fire store turneringene i golf, og ble vunnet av Geoff Ogilvy fra Australia. Turneringen fant sted på Winged Foot Golf Club i den amerikanske delstaten New York 15.–18. juni 2006. Tittelforsvarer var Michael Campbell fra New Zealand. Banen spilte par 70.

Dette var den første turneringen for verdensener Tiger Woods siden The Masters i begynnelsen av april. Woods hadde en pause fra PGA-touren på grunn av faren Earl Woods' bortgang. Det var ventet at han ville delta i The Memorial Tournament, men Woods droppet også denne turneringen. Han gikk en treningsrunde på Winged Foot lørdag 27. mai med sin golfsvingtrener.

Den yngste spilleren som deltok var den 15 år gamle amatøren Tadd Fujikawa som spilte kvalifisering på Hawaii. Eldstemann var 57 år gamle Allen Doyle, som spiller på Champions Tour og som vant fjorårets US Senior Open.

Førstepremien var 1 225 000 dollar fra premiepotten på 6,8 millioner dollar. I tillegg blir vinneren direktekvalifisert til US Open de neste ti årene, får spillerett på PGA-touren de neste fem årene og blir invitert til de neste fem utgavene av The Masters, The Open, The Players og PGA-mesterskapet.

Kvalifisering
Andre del av kvalifisering til US Open 2006 ble arrangert følgende steder:

Lake Merced Golf Club, Daly City, California
Columbine Golf Club, Littleton, Colorado
Poipu Bay Golf Club, Koloa, Hawaii
St. Charles Country Club, St. Charles, Illinois
Woodmont Country Club, Rockville, Maryland
Canoe Brook Country Club, Summit, New Jersey
Brookside Golf and Country Club, Columbus, Ohio
Double Eagle Golf Club, Columbus, Ohio
Emerald Valley Golf Club, Creswell, Oregon
Lakeside Country Club, Houston, Texas
Old Memorial Golf Club, Tampa, Florida
Ansley Golf Club, Atlanta, Georgia
Fox Run Golf Club, St. Louis, Missouri

Utenfor USA
Tokyo Golf Club, Japan
Walton Heath Golf Club, England

16-årige Michelle Wie forsøkte å kvalifisere seg som første damespiller noensinne, men mislyktes. Andre som mislyktes var engelskmannen Justin Rose, amerikanerne John Daly og Bob Tway, sydafrikaneren Trevor Immelman, australierne Aaron Baddeley og Peter Lonard, svensken Jesper Parnevik og nordmannen Henrik Bjørnstad.

Starttider
Utvalg av grupperinger og starttider for første og annen runde (15. og 16. juni). (Alle tider UTC.)

Starter på hull 1 torsdag, hull 10 fredag
1133/1703: Vijay Singh, Shingo Katayama, David Toms
1144/1714: Jim Furyk, Adam Scott, Chad Campbell
1206/1736: Fred Couples, José María Olazábal, Mike Weir
1725/1155: Tiger Woods, Edoardo Molinari (A), Michael Campbell

Starter på hull 10 torsdag, hull 1 fredag
1155/1725: Phil Mickelson, Tim Clark, Thomas Bjørn
1228/1758: Retief Goosen, Stewart Cink, Padraig Harrington
1736/1206: Sergio Garcia, Charles Howell, Stuart Appleby
1747/1217: Ernie Els, Chris DiMarco, KJ Choi

Høydepunkter
Første runde

Turneringen begynte på en dag med kjølig vind. Andrew Svoboda, som er medlem av Winged Foot og har vunnet klubbmesterskapet fire ganger, slo første slag ut i høyre rough. Han chippet inn på fairwayen og deretter på greenen for en to-putt og bogey. Som vanlig var det ingen som ventet lave scorer, i dette som av mange regnes som golfsportens største utfordring. Winged Foot betones av sterkt skrånende greener, de fleste med vinkel nedover fra bakkanten til fronten.

Etter tre hull var Tiger Woods allerede tre over par. Siste seks hull spilte han imidlertid én under par, og endte dermed på 76, hans verste start i en major noensinne.

Med en score på 69 (-1) ble Colin Montgomerie den eneste spilleren under par på første runde. Det var den tøffeste starten i US Open siden 1986 på Shinnecock Hills, da ingen spillere kom under par. 22 spillere brukte 80 eller flere slag, og 35 spillere – inkludert tittelforsvarer Michael Campbell – fikk ikke en eneste birdie.

Phil Mickelson, vinneren av The Masters, sesongens første major, åpnet med 70 slag.

Andre runde
Etter andre runde leder Steve Stricker fra USA (70-69), som eneste spiller under par etter to runder. Cutten gikk på +9, og 63 spillere gikk dermed videre. Montgomerie er ett slag bak på annenplass; Geoff Ogilvy og Kenneth Ferrie på delt tredje.

Tiger Woods endte på 76 slag også andre dag og fikk en tidlig helg med 12 over par. Dette er første gang Woods har misset cutten i en major-turnering som profesjonell golfspiller. Tittelforsvarer Michael Campbell (75-77) misset også cutten.

Tidligere verdensener David Duval, som ikke har vunnet siden The Open i 2001, gjorde sin beste runde på lang tid (77-68) og ligger på delt 14.-plass før tredje runde. Mickelson (70-73) ligger på delt 7.-plass, mens Singh (71-74) er på delt 14.-plass. Ingen amatører klarte cutten.

Tredje runde

I golfturneringer er tredje runde kjent som «moving day» – flyttedagen – og i denne turneringen var det flere av favorittene som brukte runden til å posisjonere seg. Phil Mickelson lå etter en 69-runde på førsteplass sammen med Kenneth Ferrie, mens Vijay Singh klatret til delt 4.-plass sammen med Steve Stricker, Colin Montgomerie og Ian Poulter. Geoff Ogilvy hadde tredjeplassen alene.

De eneste som brøt par denne runden var Mickelson og japaneren Ryuji Imada (76-73-69). Fem spilte på par. Svenske Peter Hedblom (72-74-71) gjorde hole in one på hull 3 og lå på delt 11.-plass. Rundens vanskeligste hull var det attende, med par 4 og et gjennomsnitt på 4,698 slag (31,7% greens in regulation). Det letteste var hull 5, med par 5 og 4,460 slag i gjennomsnitt (90,5% greens in regulation).

Fjerde runde
Siste runde ble svært dramatisk. Mickelson og Ferrie gikk i lederballen, med Ian Poulter og Geoff Ogilvy rett foran. Montgomerie lå lenge an til å få sin første major-seier, men valgte feil kølle på innspillet på hull 18 og tre-puttet for dobbelbogey. Mickelson trengte dermed kun par for å vinne mesterskapet, men også han endte opp med dobbelbogey på 18. Ogilvy, som ledet i klubbhuset, stakk dermed av med sin første major-tittel. Fire spillere brøt par denne runden: David Howell, Paul Casey, Nick O'Hern og Jeff Sluman, alle med 69. Det vanskeligste hullet var det åttende (par 4, gjennomsnittlig 4,492 slag, 39,7% GIR), og det letteste var hull 5 (par 5, gj.snitt 4,603, 93,7% GIR).

Resultater
 #  Spiller  Land  R1  R2  R3  R4  Tot.  Premie 1  Geoff Ogilvy    71  70  72  72  285  $ 1 225 000 2  Jim Furyk    70  72  74  70  286  $ 501 249 Colin Montgomerie    69  71  75  71  286  $ 501 249 Phil Mickelson    70  73  69  74  286  $ 501 249 5  Padraig Harrington    73  69  74  71  287  $ 255 642 6  Nick O'Hern    75  70  74  69  288  $ 183 255 Jeff Sluman    74  73  72  69  288  $ 183 255 Mike Weir    71  74  71  72  288  $ 183 255 Steve Stricker    70  69  76  73  288  $ 183 255 Vijay Singh    71  74  70  73  288  $ 183 255 Kenneth Ferrie    71  70  71  76  288  $ 183 255 12  Ryuji Imada    76  73  69  71  289  $ 131 670 Luke Donald    78  69  70  72  289  $ 131 670 Ian Poulter    74  71  70  74  289  $ 131 670 15  Paul Casey    77  72  72  69  290  $ 116 735 16  David Howell    70  78  74  69  291  $ 99 417 David Duval    77  68  75  71  291  $ 99 417 Miguel Angel Jiménez    70  75  74  72  291  $ 99 417 Robert Allenby    73  74  72  72  291  $ 99 417 Arron Oberholser    75  68  74  74  291  $ 99 417 21  José María Olazábal    75  73  73  71  292  $ 74 252 Tom Pernice jr.    79  70  72  71  292  $ 74 252 Adam Scott    72  76  70  74  292  $ 74 252 Peter Hedblom    72  74  71  75  292  $ 74 252 Trevor Immelman    76  71  70  75  292  $ 74 252 26  Sean O'Hair    76  72  74  71  293  $ 52 341 Ernie Els    74  73  74  72  293  $ 52 341 Ángel Cabrera    74  73  74  72  293  $ 52 341 Ted Purdy    78  71  71  73  293  $ 52 341 Henrik Stenson    75  71  73  74  293  $ 52 341 Craig Barlow    72  75  72  74  293  $ 52 341 #  Spiller  Land  R1  R2  R3  R4  Tot.  Premie 32  Rod Pampling    73  75  75  71  294  $ 41 912 Woody Austin    72  76  72  74  294  $ 41 912 Scott Hend    72  72  75  75  294  $ 41 912 Steve Jones    74  74  71  75  294  $ 41 912 Bart Bryant    72  72  73  77  294  $ 41 912 37  Stewart Cink    75  71  77  72  295  $ 36 647 Jay Haas    75  72  74  74  295  $ 36 647 Charles Howell III    77  71  73  74  295  $ 36 647 40  Stephen Gangluff    76  73  77  70  296  $ 29 459 Tommy Armour III    79  70  74  73  296  $ 29 459 John Cook    71  78  74  73  296  $ 29 459 Jason Dufner    72  71  78  75  296  $ 29 459 Lee Williams    75  73  73  75  296  $ 29 459 Bo Van Pelt    72  75  73  76  296  $ 29 459 Fred Funk    71  75  73  77  296  $ 29 459 Chad Collins    76  71  72  77  296  $ 29 459 48  Charley Hoffman    76  70  78  73  297  $ 20 482 Charl Schwartzel    74  72  76  75  297  $ 20 482 J.B. Holmes    74  73  75  75  297  $ 20 482 Kent Jones    73  74  73  77  297  $ 20 482 Phillip Archer    72  72  75  78  297  $ 20 482 Thomas Bjørn    72  74  73  78  297  $ 20 482 Graeme McDowell    71  72  75  79  297  $ 20 482 Fred Couples    73  74  71  79  297  $ 20 482 56  Darren Clarke    73  72  79  74  298  $ 18 031 57  Ben Curtis    78  71  77  73  299  $ 17 614 58  Kenny Perry    77  71  79  74  301  $ 17 281 59  Jeev Milkha Singh    73  76  77  76  302  $ 16 676 Camilo Villegas    74  72  79  77  302  $ 16 676 Skip Kendall    73  75  76  78  302  $ 16 676 62  Ben Crane    77  72  74  80  303  $ 16 126 63  Tim Herron    73  76  79  77  305  $ 15 836

Eksterne lenker

 Turneringens side på PGA.com

Kategori:US Open Championship
Kategori:Golf i 2006
Kategori:Sport i New York (delstat)
Kategori:Sport i USA i 2006